On selge, et hääletamine niivõrd suures grupis ei ole efektiivne. Ei ole võimalik pidada otsustuskaaslastega läbirääkimisi ega saavutada kokkuleppeid: teha vastastikku kasulikke järeleandmisi, et vahetada oma tänase väiksema soovi täitmine homse suurema soovi täitmise vastu. Sellistel rahvahääletustel läheb nii, et kui 600 tuhandel  inimesel on mingi otsuse vastuvõtmata jätmise suhtes igaühel ühekroonise väärtusega huvi ja 400 tuhandel inimesel on sellesama otsuse vastuvõtmise suhtes igaühel tuhandekroonise väärtusega huvi - siis jääb see otsus vastu võtmata. Nimeline hääletamine on otsuste vahetatavuse tagamiseks küll tarvilik, kuid mitte piisav tingimus. Lisaks on vajalik, et otsustuskogu liikmete arv oleks küllalt väike.